Il-President George Vella jwieġeb dwar jekk ir-reliġjon Kattolika għandhiex tibqa' meqjusa bħala r-reliġjon tal-istat Fl-intervista intensiva li l-gazzetta ILLUM għamlet mal-President il-ġdid George Vella , tkellmet miegħu dwar ir-Riforma Kostituzzjonali u staqsietu jekk jaqbilx li titneħħa r-referenza għar-reliġjon Kattolika bħala r-reliġjon tal-istat. Kif wieġeb il-President? Il-President la wieġeb iva u lanqas le. Wieġeb biss li ma jixtieqx ikun kategoriku fuq kwistjonijiet bħal dawn. “Trid tara x’inhuma l-opinjonijiet tal-maġġoranza u forsi raġunijiet varji li jien ma nkunx qiegħed narahom,” spjega l-President. “Tinsiex li llum, is-soċjetà tagħna, hija magħmula minn nies ta’ twemmin differenti u oħrajn li ma jemmnux." Fakkar li kien hu stess li talab lill-Arċisqof Charles Scicluna biex għall-quddiesa ta' qabel il-ġurament ikun hemm preżenza ta’ mexxejja oħra reliġjużi. "Jiena mhux President tal-Maltin Kattoliċi biss,” qalilna l-President. Dwar dan il-gazzetta ILLUM kienet staqsiet ukoll lill-Isqof ta' Għawdex Mario Grech. Kif kien wieġeb? Agħfas hawn.